**ELŐTERJESZTÉS**

**Szombathely Megyei Jogú Város Közgyűlésének**

**2017. április 27-i ülésére**

**Javaslat a „TOP- 6.1.4 Társadalmi és környezeti szempontból fenntartható turizmusfejlesztés” című pályázaton való részvétellel kapcsolatos döntések meghozatalára**

Szombathely Megyei Jogú Város Közgyűlése a 298/2015. (VIII.31.) Kgy. sz. határozatban hagyta jóvá Szombathely Megyei Jogú Város Integrált Területi Programját (ITP). Az ITP tartalmazza az 1702/2014. (XII.3.) Korm. határozatban Szombathely számára allokált 14,53 milliárd forint keretösszegre tervezett, a Terület- és Településfejlesztési Operatív Program (TOP) finanszírozásával megvalósítható fejlesztéseket 2014-2020 között. Az ITP-ben rögzített fejlesztési elképzelések a TOP keretében megjelenő pályázati felhívások alapján, az azokra benyújtott pályázatok támogatása útján valósíthatóak meg, egyedi projektek mentén.

A Széchenyi 2020 keretében 2016. év végén megjelent a „Társadalmi és környezeti szempontból fenntartható turizmusfejlesztés” című (TOP- 6.1.4-16 kódszámú) felhívás.

A felhívás célja elsősorban a kisléptékű, helyi, térségi jelentőségű turisztikai vonzerőt képező kulturális, épített, természeti örökség turisztikai hasznosítására irányuló fejlesztések támogatása, amely keretében lehetőség nyílik kulturális és örökségi helyszíneken lévő attrakciók, rendezvények és tematikus útvonalak, természeti értékek bemutatását célzó helyszínek, kisvasutak, kerékpáros turisztikai útvonalak, természetes fürdőhelyek, valamint vízi és horgászturisztikai helyszínek fejlesztésére.

Jelen felhívás keretében önállóan a megyei jogú városok önkormányzatai és a megyei jogú városok önkormányzatainak többségi tulajdonában lévő gazdasági társaságok nyújthatnak be támogatási kérelmet.

Szombathely Megyei Jogú Város Önkormányzata számára a város Integrált Területi Programjában 3, 4 milliárd forint került nevesítésre, amely három különböző fejlesztési cél forrásaként használható fel:

|  |  |
| --- | --- |
| Víztorony és környezetének turisztikai célú fejlesztése | 500 millió Ft |
| Képtár turisztikai célú fejlesztése | 1 420 millió Ft |
| Romkert turisztikai célú fejlesztése – védőépület megépítése | 1 200 millió Ft |
| **Összesen** | **3 120 millió Ft** |

A fennmaradó 280 millió forintos forrást a „TOP-6.1.2 Inkubátorházak fejlesztése” megnevezésű pályázati felhívásra javaslom átcsoportosítani, amelynek eredményeként önkormányzatunk benyújthatja inkubátorház-fejlesztési projektelképzelését.

A pályázati felhívás alapján a fejlesztések fő céljai mindhárom esetben:

**A térség kulturális adottságaira építő új vonzerők létrehozása, meglévők fejlesztése**

- Kulturális örökség turisztikai hasznosításához, bemutathatóvá tételéhez kapcsolódó építés, felújítás, bővítés, kiállító és bemutatóterek, többfunkciós helyiségek kialakítása, fejlesztése.

- Turistafogadás feltételeinek létrehozása, vendégfogadó terek kialakítása, látogatóbarát funkciók kialakítása, bővítése, a színvonalas turistafogadáshoz szükséges szolgáltatási háttér kialakítása.

- Komplex turisztikai, információs és látogatómenedzsment szolgáltatások létrehozása.

- Élményelemeket jelentő technikai fejlesztések, interaktív bemutatási formák kialakítása.

- Időjárás független, illetve célcsoport specifikus kínálati (program) elemek létrehozása, fejlesztése.

Az egyedi fejlesztési elképzelések kidolgozására az önkormányzat a Savaria Városfejlesztési Kft-t kérte fel. A turisztikai fejlesztések koncepciói: 1. „Víztorony és környezetének turisztikai célú fejlesztése”; 2. „Képtár turisztikai célú fejlesztése”; 3. „Romkert turisztikai célú fejlesztése – védőépület megépítése” az előterjesztés mellékleteiként olvashatók.

A fejlesztési program eredményességét mérő mutatók:

|  |  |  |  |  |  |
| --- | --- | --- | --- | --- | --- |
| **Indikátor megnevezése** | **Mértékegység** | **ITP-ben**  **vállalt**  **célérték**  **(3 projekt**  **összesen)** | **Célérték projektzárás** | | |
| **Víztorony** | **Képtár** | **Romkert** |
| Fenntartható idegenforgalom: A  természeti és kulturális  örökségnek, illetve  látványosságnak minősülő,  támogatott helyszíneken tett  látogatások várható számának  növekedése/  **-** kulturális és örökségi  helyszínek fejlesztése | **látogatás/év** | **18.258** | **4.258** | **5000** | **9000** |

A támogatási kérelmek benyújtására 2017. február 01-től 2017. április 30-ig van lehetőség.

Az előterjesztés mellékletei a terjedelmükre való tekintettel elektronikusan kerülnek kiküldésre. Elérhetősége: [www.szombathely.hu/Közgyűlés/e-Közgyűlés/2016](http://www.szombathely.hu/Közgyűlés/e-Közgyűlés/2016).

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2017. április „ ”**

**/: Dr. Puskás Tivadar :/**

**I.**

**Határozati javaslat**

**……../2017. (IV. 27.) Kgy. sz. határozat**

Szombathely Megyei Jogú Város Közgyűlése a „Javaslat a **„TOP-6.1.4 Társadalmi és környezeti szempontból fenntartható turizmusfejlesztés” című pályázaton való részvétellel kapcsolatos döntés meghozatalára** című előterjesztést megtárgyalta, és az alábbi határozatot hozza:

1. A Közgyűlés a Víztorony és környezetének turisztikai célú fejlesztésére vonatkozó pályázati feltételeket megismerte, azokat tudomásul veszi.
2. A Közgyűlés meg kívánja valósítani a Víztorony és környezete rekonstrukciós projektjét, és a mellékelt tartalom szerinti koncepcionális javaslatot támogatja, egyúttal felkéri a polgármestert az elfogadott projekt benyújtására.
3. A Közgyűlés felhatalmazza a Gazdasági és Városstratégiai Bizottságot a Víztorony és környezete fejlesztési projektjének megvalósítására irányuló pályázattal kapcsolatos további döntések meghozatalára.
4. A Közgyűlés felhatalmazza a polgármestert a Gazdasági és Városstratégiai Bizottság által jóváhagyott pályázat Támogatási Szerződésének aláírására.
5. A Közgyűlés felkéri a polgármestert, hogy a „TOP- 6.1.4 Társadalmi és környezeti szempontból fenntartható turizmusfejlesztés” keretösszegből fennmaradó 280 millió forint átcsoportosítását kezdeményezze a „TOP-6.1.2 Inkubátorházak fejlesztése” pályázati felhívás megjelentetése érdekében.
6. A Közgyűlés felhatalmazza a polgármestert, hogy az előterjesztés melléklete szerint jóváhagyott projekt előkészítésére és végrehajtására vonatkozó szerződést az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft-vel kösse meg.

**Felelős:**  Dr. Puskás Tivadar polgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője

Lakézi Gábor, a Városüzemeltetési Osztály vezetője)

**Határidő:** 1-2. pont esetében: azonnal

3. pont esetében: pályázati felhívás szerint

4. pont esetében: nyertes pályázat esetén a támogatói döntést követő Közgyűlés, illetve a támogató által meghatározott időpont

5. pont esetében: a pályázat benyújtását követően

6. pont esetében: a tervezési feladatok tekintetében azonnal,

a további szerződések tekintetében a támogatási szerződés megkötését követően

**II.**

**Határozati javaslat**

**……../2017. (IV. 27.) Kgy. sz. határozat**

Szombathely Megyei Jogú Város Közgyűlése a „Javaslat a **„TOP-6.1.4 Társadalmi és környezeti szempontból fenntartható turizmusfejlesztés” című pályázaton való részvétellel kapcsolatos döntés meghozatalára** című előterjesztést megtárgyalta, és az alábbi határozatot hozza:

1. A Közgyűlés a Szombathelyi Képtár felújítására és turisztikai célú fejlesztésére vonatkozó pályázati feltételeket megismerte, azokat tudomásul veszi.
2. A Közgyűlés meg kívánja valósítani a Szombathelyi Képtár rekonstrukciós projektjét, és a mellékelt tartalom szerinti koncepcionális javaslatot támogatja, egyúttal felkéri a polgármestert az elfogadott projekt benyújtására.
3. A Közgyűlés felhatalmazza a Gazdasági és Városstratégiai Bizottságot a Szombathely Képtár fejlesztési projektjének megvalósítására irányuló pályázattal kapcsolatos további döntések meghozatalára.
4. A Közgyűlés felhatalmazza a polgármestert a Gazdasági és Városstratégiai Bizottság által jóváhagyott pályázat Támogatási Szerződésének aláírására.
5. A Közgyűlés felhatalmazza a polgármestert, hogy az előterjesztés melléklete szerint jóváhagyott projekt előkészítésére és végrehajtására vonatkozó szerződést az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft-vel kösse meg.

**Felelős:**  Dr. Puskás Tivadar polgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője

Lakézi Gábor, a Városüzemeltetési Osztály vezetője)

**Határidő:** 1-2. pont esetében: azonnal

3. pont esetében: pályázati felhívás szerint

4. pont esetében: nyertes pályázat esetén a támogatói döntést követő Közgyűlés, illetve a támogató által meghatározott időpont

5. pont esetében: a tervezési feladatok tekintetében azonnal,

a további szerződések tekintetében a támogatási szerződés megkötését követően

**III.**

**Határozati javaslat**

**……../2017. (IV. 27.) Kgy. sz. határozat**

Szombathely Megyei Jogú Város Közgyűlése a „Javaslat a **„TOP-6.1.4 Társadalmi és környezeti szempontból fenntartható turizmusfejlesztés” című pályázaton való részvétellel kapcsolatos döntés meghozatalára** című előterjesztést megtárgyalta, és az alábbi határozatot hozza:

1. A Közgyűlés a Járdányi Paulovics István Romkert turisztikai célú fejlesztésére vonatkozó pályázati feltételeket megismerte, azokat tudomásul veszi.
2. A Közgyűlés meg kívánja valósítani a Járdányi Paulovics István Romkert turisztikai célú rekonstrukciós projektjét, és a mellékelt tartalom szerinti koncepcionális javaslatot támogatja, egyúttal felkéri a polgármestert az elfogadott projekt benyújtására.
3. A Közgyűlés felhatalmazza a Gazdasági és Városstratégiai Bizottságot a Járdányi Paulovics István Romkert fejlesztési projektjének megvalósítására irányuló pályázattal kapcsolatos további döntések meghozatalára.
4. A Közgyűlés felhatalmazza a polgármestert a Gazdasági és Városstratégiai Bizottság által jóváhagyott pályázat Támogatási Szerződésének aláírására.
5. A Közgyűlés felhatalmazza a polgármestert, hogy az előterjesztés melléklete szerint jóváhagyott projekt előkészítésére és végrehajtására vonatkozó szerződést az Önkormányzat és a Savaria Városfejlesztési Nonprofit Kft. között létrejött keretmegállapodás alapján a Kft-vel kösse meg.

**Felelős:**  Dr. Puskás Tivadar polgármester

Illés Károly alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője

Lakézi Gábor, a Városüzemeltetési Osztály vezetője)

**Határidő:** 1-2. pont esetében: azonnal

3. pont esetében: pályázati felhívás szerint

4. pont esetében: nyertes pályázat esetén a támogatói döntést követő Közgyűlés, illetve a támogató által meghatározott időpont

5. pont esetében: a tervezési feladatok tekintetében azonnal,

a további szerződések tekintetében a támogatási szerződés megkötését követően